Príloha č. 4 súťažných podkladov

|  |
| --- |
| **kritérium na vyhodnotenie ponúk, pravidlá jeho uplatnenia** |

**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

Ponuky sa vyhodnocujú na základe kritéria na vyhodnotenie ponúk.

**Celková cena za dodanie predmetu zákazky vyjadrená v EUR bez DPH**

Komisia na vyhodnotenie ponúk prostredníctvom systému EKS automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch.

Všetky ceny, ako aj návrh na plnenie kritéria uvedené v ponuke uchádzača podľa predmetných súťažných podkladov musia byť zaokrúhlené na dve desatinné miesta.

**Pravidlá na uplatnenie kritéria:**

**Celková cena za dodanie predmetu zákazky vyjadrená v EUR bez DPH**:

Systém EKS automatizovane označí ponuku s najnižšou Celkovou cenou za dodanie predmetu zákazky vyjadrenú v EUR bez DPH za prvú, ponuku s druhou najnižšou Celkovou cenou za dodanie predmetu zákazky vyjadrenú v EUR bez DPH za druhú, ponuku s treťou najnižšou Celkovou cenou za dodanie predmetu zákazky za tretiu, atď.

V prípade rovnakých návrhov na plnenie predmetného kritéria, t. j. rovnakej Celkovej ceny za dodanie predmetu zákazky vyjadrenej v EUR bez DPH u viacerých uchádzačov, rozhoduje o poradí ponúk najnižšia cena za položku/y č. 87 potápačský oblek suchý s oddeliteľnou kuklou.

**Elektronická aukcia**

1. **Všeobecné informácie**
   1. Elektronická aukcia je na účely tohto verejného obstarávania opakujúci sa proces, ktorý využíva elektronické zariadenia na predkladanie nových cien upravených smerom nadol a nových hodnôt, ktoré sa týkajú určitých prvkov ponúk.
   2. Účelom eAukcie je zostavenie poradia ponúk automatizovaným vyhodnotením po úvodnom úplnom vyhodnotení ponúk.
   3. Vyhlasovateľ eAukcie (ďalej len „vyhlasovateľ“) je Ministerstvo vnútra Slovenskej republiky.
   4. Predmet eAukcie je rovnaký ako predmet zákazky uvedený v oznámení o vyhlásení verejného obstarávania a bližšie špecifikovaný v súťažných podkladoch.
   5. Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol a nových hodnôt, ktoré sa týkajú určitých prvkov ponúk.
   6. Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol a nové hodnoty, ktoré sa týkajú určitých prvkov ponúk.
   7. Prípravné kolo je časť postupu, v ktorom sa po sprístupnení eAukčnej siene uchádzači oboznámia   
      s  Aukčným prostredím pred zahájením Aukčného kola (elektronickej aukcie).
   8. Aukčné kolo (elektronická aukcia) je časť postupu, v ktorom prebieha on-line vzájomné porovnávanie cien a nových hodnôt, ktoré sa týkajú určitých prvkov ponúk, ponúkaných uchádzačmi prihlásených do eAukcie a ich vyhodnocovanie v limitovanom čase.
2. **Priebeh**
   1. Názov eAukcie: „Potápačský výstroj“.

Ponuky uchádzačov budú hodnotené na základe vyššie uvedeného kritéria **Celková cena za dodanie predmetu zákazky vyjadrená v EUR bez DPH.** Kritérium a pravidlo jeho uplatnenia je popísané vyššie.

* 1. Prvky, ktorých hodnoty sú predmetom ponuky uchádzača v eAukcii,
     1. **Uchádzač môže v priebehu elektronickej aukcie upravovať návrh na plnenie kritéria: Jednotkové ceny v EUR bez DPH položiek, ktoré tvoria celkovú cenu za dodanie predmetu zákazky vyjadrenú v EUR bez DPH,** a to **prostredníctvom zmeny jednotkových cien v eur bez DPH** jednotlivých položiek **smerom nadol**.

Minimálny krok úpravy ponuky v prípade nového návrhu jednotkovej ceny vyjadrenej v EUR bez DPH v rámci eAukcie je v hodnote 1,00 EUR.

Maximálny krok zníženia jednotkových cien nie je určený.

* 1. V Prípravnom kole sa uchádzači oboznámia s priebehom eAukcie a Popisom aukčného prostredia. Výzva obsahuje aj údaje týkajúce sa minimálneho kroku zníženia cenových ponúk, pravidlá predlžovania eAukčného kola a lehotu platnosti prístupových kľúčov a pod.
  2. Uchádzačom, ktorí budú vyzvaní na účasť v eAukcii, bude v Prípravnom kole a v čase uvedenom vo Výzve sprístupnená eAukčná sieň, kde si môžu skontrolovať správnosť zadaných vstupných ponúk, ktoré   
     do eAukčnej siene zadá administrátor eAukcie, a to v súlade s pôvodnými predloženými ponukami. Každý uchádzač bude vidieť iba svoju ponuku a až do začiatku eAukčného kola ju nemôže meniť. Všetky informácie o prihlásení a priebehu eAukcie budú uvedené vo Výzve.
  3. Aukčné kolo sa začne a skončí v termínoch  uvedených vo Výzve. Na začiatku eAukčného kola sa uchádzačovi zobrazia:
* jeho jednotkové ceny položiek v eur bez DPH,
* najnižšie jednotkové ceny položiek v eur bez DPH z pomedzi všetkých uchádzačov,
* jeho celková Cena v eur bez DPH,
* najnižšia celková Cena z pomedzi všetkých uchádzačov v eur bez DPH,
* jeho priebežné umiestnenie (poradie).

Vyhlasovateľ upozorňuje, že systém neumožní dorovnať ponuku uchádzača na priebežnom 1. mieste. Uchádzač bude o takto vzniknutej situácii informovaný.

V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie.

* 1. Aukčné kolo bude ukončené, ak nedôjde k jeho predlžovaniu, uplynutím časového limitu 20 min.
  2. eAukcia bude ukončená, ak na základe Výzvy nedostane vyhlasovateľ v lehote 20 min. žiadne nové ceny alebo nové hodnoty, ktoré sú predmetom ponuky uchádzača a ktoré spĺňajú požiadavky uvedené v predchádzajúcich odsekoch.

Koniec eAukcie sa môže predĺžiť v prípade predkladania nových cien alebo nových hodnôt, ktoré sa týkajú určitých prvkov ponúk (teda pri akejkoľvek úspešnej zmene), v posledných dvoch minútach trvania elektronickej aukcie vždy o ďalšie dve minúty (tzn. k času, kedy došlo k predĺženiu, sa k času zostávajúcemu do konca kola pridajú celé 2 min.). Počet predĺžení nie je limitovaný. Po ukončení eAukcie už nebude možné upravovať ceny a hodnoty, ktoré sa týkajú určitých prvkov ponúk a ktoré boli predmetom úpravy v eAukcii.

* 1. Výsledkom eAukcie bude zostavenie objektívneho poradia ponúk podľa kritéria **Celková cena za dodanie predmetu zákazky vyjadrená v EUR bez DPH** automatizovaným vyhodnotením.
  2. Technické požiadavky na prístup do eAukcie: počítač uchádzača musí byť pripojený na Internet.   
     Na bezproblémovú účasť v eAukcii je nutné používať jeden z podporovaných internetových prehliadačov:
* Microsoft Edge
* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

Podrobnejšie informácie o procese eAukcie budú uvedené vo Výzve.

Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

Z technických dôvodov verejný obstarávateľ použije elektronickú aukciu iného systému ako EKS. Použitá bude eAukcia prostredníctvom sw PROEBIZ TENDERBOX. **Z uvedeného dôvodu bude výzva na účasť v elektronickej aukcii zaslaná uchádzačovi jednak cez EKS a zároveň cez zvolený aukčný systém na emailovú adresu uvedenú uchádzačom v čestnom vyhlásení podľa prílohy č. 7 SP**.