**Rámcová dohoda**

č. SE-VO2-2021/..........

uzatvorená podľa § 409 a nasl. Obchodného zákonníka v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z .z.“) (ďalej len „Dohoda“)

**Zmluvné strany**

Kupujúci: Slovenská republika zastúpená Ministerstvom vnútra Slovenskej republiky

Pribinova 2, 812 72 Bratislava

zastúpený: Mgr. Ján Lazar

štátny tajomník Ministerstva vnútra SR na základe plnej moci

č. p.: SL-OPS-2021/001914-079 zo dňa 20. apríla 2021

IČO: 00 151 866

Bankové spojenie: Štátna pokladnica, Radlinského 32, 810 05 Bratislava, SR

Číslo účtu: SK78 8180 0000 0070 0018 0023

BIC/SWIFT kód:    SPSRSKBA

(ďalej len „kupujúci“).

**Názov :**

sídlo:

IČO:

IČ DPH:

registrácia:

konajúca prostredníctvom:

bankové spojenie: .

číslo účtu:

(ďalej len „predávajúci“)

(ďalej len „zmluvné strany“)

**Úvodné ustanovenia**

1. Zmluvné strany uzatvárajú túto Dohodu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. ............... zo dňa ............... pod číslom .............. (ďalej len „verejné obstarávanie“).
2. Základným účelom tejto Dohody je v súlade s výsledkom verejného obstarávania zabezpečenie kúpy potápačského výstroja, ktoré bude v súlade s touto Dohodou a objednávkami kupovať Kupujúci od Predávajúceho.
3. Využívanie Dohody kupujúcim počas doby jej platnosti je na báze dobrovoľnosti, pričom motívom takéhoto konania musí byť ekonomická výhodnosť takéhoto nákupu a hospodárnosť a efektívnosť vynakladaných rozpočtových prostriedkov.
4. Na základe vyhodnotenia ponúk bola ponuka predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky predávajúceho sa zmluvné strany v slobodnej vôli a v súlade s platnými právnymi predpismi rozhodli uzatvoriť túto Dohodu.

**ČI. I**

**PREDMET DOHODY**

1. Predmetom tejto Dohody sú podmienky nákupu potápačského výstroja (ďalej len **„**Tovar"). Zmluvné strany sa dohodli, že za účelom kúpy Tovaru podľa tejto Dohody Kupujúci vystaví písomnú objednávku, v ktorej budú špecifikované všetky detaily kúpy Tovaru (ďalej len „Objednávka“) resp. všetky detaily súvisiace s dodaním tovaru.
2. Predávajúci sa zaväzuje dodávať za podmienok stanovených touto Dohodou a Objednávkou Kupujúcemu Tovar a Kupujúci sa zaväzuje Tovar prevziať a zaplatiť kúpnu cenu dohodnutú v súlade s podmienkami Dohody a Objednávky.

**ČI. II**

**TOVAR, OBJEDNÁVKA**

1. Tovar je presne špecifikovaný v opise predmetu zákazky (ďalej len **„**Opis“) použitom v súťažných podkladoch vo verejnom obstarávaní ako aj v ponuke Predávajúceho predloženej do verejného obstarávania (ďalej len „Ponuka“). Opis a Ponuka tvoria prílohu č. 1 tejto Dohody.
2. Predávajúci sa zaväzuje dodať Tovar v kvalite špecifikovanej v Opise a Ponuke v bezchybnom stave.
3. Pri inovácií Tovaru v priebehu platnosti a účinnosti tejto Dohody je Predávajúci povinný Kupujúceho o tejto skutočnosti informovať a predložiť návrh inovovaného Tovaru. Takýto inovovaný Tovar musí svojimi kvalitatívnymi, technickými a funkčnými parametrami napĺňať účel použitia predmetu zákazky tak, ako je uvedené v prílohe č. 1 tejto Dohody a musí byť dodaný za podmienok a cien stanovených touto Dohodou. Návrh inovovaného Tovaru musí byť Kupujúcim odsúhlasený. Inovatívny Tovar sa nepovažuje za zmenu plnenia tejto Dohody.
4. V prípade potreby dodania Tovaru Kupujúci osloví Predávajúceho s požiadavkou na dodanie Tovaru. V požiadavke na dodanie Tovaru v súlade s touto Dohodou špecifikuje Kupujúci množstvo, druh, čas dodania a miesto dodania, ktorý má Predávajúci dodať. Súčasťou požiadavky na dodanie Tovaru je aj Objednávka.
5. Zmluvné strany sa dohodli, že Objednávky uzatvárané na základe tejto Dohody budú zodpovedať podmienkam dohodnutým v tejto Dohode, najmä s ohľadom na jednotkové ceny Tovaru podľa prílohy č. 2 a práva a povinnosti dohodnuté v tejto Dohode. V Objednávke bude uvedená aj celková cena za Tovar kupovaný na základe uvedenej Objednávky.
6. Po vystavení Objednávky je Predávajúci povinný potvrdiť jej prijatie do 3 dní odo dňa jej doručenia.

**ČI. III**

**CENA**

* 1. Cena za Tovar (ďalej len „Cena“) je stanovená dohodu v zmysle zákona NRSR č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách v znení neskorších predpisov.
  2. Cena zahŕňa všetky ekonomicky oprávnené náklady Predávajúceho vynaložené v súvislosti s dodávkou Tovaru (najmä náklady za Tovar, na obstaranie Tovaru, dovozné clá, dopravu na miesto dodania, náklady na obalovú techniku a balenie) a primeraný zisk Predávajúceho.
  3. Cena za Tovary uvedená vo faktúrach podľa Objednávky musí byť stanovená v mene EURO. K fakturovanej cene bude vždy pripočítaná DPH stanovená v súlade s všeobecne záväznými právnymi predpismi platnými v čase dodania Tovaru.
  4. Ceny za Tovar vrátane súvisiacich služieb pre jednotlivé položky, ktoré boli predmetom Ponuky sú ceny maximálne a sú uvedené v Prílohe č. 2 tejto Dohody. Maximálna celková kúpna cena Tovaru, ktorý môže byt’ v súlade s touto Dohodou dodaný, je stanovená v súlade s prílohou č. 2 tejto Dohody.
  5. Predávajúci prehlasuje, že Tovar poskytuje Kupujúcemu za najlepších/najvýhodnejších podmienok, aké sa poskytujú na relevantnom trhu.

**ČI. IV**

**PREDPOKLADANÉ MNOŽSTVO TOVARU**

* 1. Predpokladané množstvo Tovaru, ktoré Kupujúci kúpi od Predávajúceho v súlade s touto Dohodou a Objednávkami je určené v prílohe č.1 tejto Dohody.
  2. Kupujúci nie je povinný zakúpiť predpokladané množstvo Tovaru, ani vyčerpať predpokladaný finančný limit zákazky podľa čl. III bodu 3.4 tejto Dohody. Celkové zakúpené množstvo Tovaru bude závisieť výlučne od potrieb Kupujúceho počas platnosti tejto Dohody.

**ČI.V**

**SUBDODÁVATELIA**

1. V prílohe č.3 sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
2. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne.
3. V prípade zmeny subdodávateľa je Predávajúci povinný najneskôr do 5 pracovných dní odo dňa zmeny subdodávateľa predložiť Kupujúcemu informácie o novom subdodávateľovi, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
4. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

**Čl. VI**

**DODANIE TOVARU**

* 1. Miestom dodania Tovaru je: Ústredný sklad Ministerstva vnútra Slovenskej republiky, Príboj 560, 976 13 Slovenská Ľupča (ďalej spoločne len „Miesto dodania Tovaru“).
  2. Tovar musí byť dodaný v súlade s Opisom a Ponukou riadne zabalený. Prebratie Tovaru dodaného do miesta dodania Tovaru Predávajúcim sa uskutoční fyzickým prevzatím Tovaru, kontrolou množstva a kvality dodaného tovaru a podpisom preberacieho protokolu splnomocneným zástupcom Predávajúceho a Kupujúceho. V preberacom protokole bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa Opisu a Ponuky, tejto Dohody a Objednávky. V preberacom protokole Kupujúci vyznačí riadne dodanie Tovaru. V prípade vád, tieto sa vyznačia v preberacom protokole a tento môže byť podkladom pre fakturácie až po odstránení vád dodávky Tovaru. K preberaciemu protokolu bude priložený dodací list Predávajúceho.
  3. Predávajúci sa zaväzuje dodať Tovar v súlade s Objednávkou najneskôr do 5 mesiacovod jej doručenia Predávajúcemu ak v Objednávke nie je dohodnuté inak. V prípade kratšej lehoty dodania Tovaru bude táto lehota uvedená priamo v Objednávke.
  4. Ak nie je v Objednávke výslovne dohodnuté inak, na dodanie Tovaru sa uplatní doložka INCOTERMS 2010 DDP do miesta dodania Tovaru.

**ČI. VII**

**PLATOBNÉ PODMIENKY A FAKTURÁCIA**

* 1. Kupujúci sa zaväzuje za dodaný Tovar zaplatiť Predávajúcemu kúpnu cenu podlá Objednávky na základe faktúry vystavenej Predávajúcim po dodaní Tovaru a podpísaní preberacieho protokolu s vyznačením riadneho dodania Tovaru. Kupujúci neposkytne Predávajúcemu žiaden preddavok.
  2. Každá faktúra vystavená Predávajúcim bude obsahovať náležitosti podľa zákona č. 222/2004 Z.z. o dani z pridanej hodnoty v znení neskorších predpisov. Neoddeliteľnou súčasťou faktúry Predávajúceho bude originál/fotokópia preberacieho protokolu s vyznačením riadneho dodania Tovaru potvrdeného Kupujúcim.
  3. Lehota splatnosti faktúry Predávajúceho je 30 kalendárnych dní odo dňa doručenia faktúry Kupujúcemu. Ak predložená faktúra nebude vystavená v súlade s touto Dohodou a Objednávkou, Kupujúci ju bezodkladne vráti Predávajúcemu na prepracovanie. Opravená faktúra je splatná do 30 kalendárnych dní odo dňa jej opätovného doručenia Kupujúcemu.
  4. Všetky faktúry budú uhrádzané výhradne bezhotovostne prevodným príkazom na bankový účet Predávajúceho uvedený v záhlaví tejto Dohody.

**ČI. VIII**

**ZÁRUČNÁ DOBA A ZODPOVEDNOSŤ ZA VADY**

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
  2. Za predpokladu, že Kupujúci Tovar riadne skladuje a používa v súlade s jeho účelom, zodpovedá Predávajúci v zmysle § 429 a nasl. Obchodného zákonníka za akosť Tovaru min. 2 roky (ďalej len „Záručná doba“) a na spoje a švy po dobu 5 rokov od vyrobenia.
  3. Podľa bodu 8.2. tohto článku Predávajúci zodpovedá za to, že dodaný Tovar bude mať počas Záručnej doby vlastnosti vymedzené v Opise a Ponuke a že Tovar bude spôsobilý na použitie za účelom na aký sa Tovar obvykle používa.
  4. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „Uplatnenie záruky“).
  5. Uplatnenie záruky musí obsahovať:
     1. Číslo Objednávky,
     2. Popis vady akosti Tovaru alebo spôsob ako sa vada akosti Tovaru prejavuje,
     3. Počet vadných kusov Tovaru,
     4. Určenie spôsobu uspokojenia nároku zo záruky podľa bodu 8.7. tohto článku.
  6. Predávajúci je povinný sa písomne k Uplatneniu záruky vyjadriť do 7 dní po jeho doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti Tovaru (ďalej len **„**Oprávnená reklamácia**“).**
  7. V uplatnení záruky je Kupujúci povinný určiť aké nároky si uplatňuje zo záruky. V prípade Oprávnenej reklamácie môže Kupujúci požadovať podľa svojho uváženia:
     1. vrátenie zaplatenej kúpnej ceny za Tovar vykazujúci vady akosti,
     2. zľavu z kúpnej ceny za Tovar vykazujúci vady akosti,
     3. výmenu Tovaru vykazujúceho vady akosti za bezchybný Tovar,
  8. Popri nárokoch ustanovených v bode 8.7. tohto článku má Kupujúci nárok na náhradu škody.

* 1. V prípade nárokov z Oprávnenej reklamácie podľa bodov 8.7.1 a/alebo 8.7.2 tohto článku je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných právnych predpisov) so splatnosťou 30 kalendárnych dní odo dňa jeho doručenia Kupujúcemu.
  2. V prípade nárokov z Oprávnenej reklamácie podľa bodu 8.7.3 tohto článku je Predávajúci povinný vymeniť Tovar vykazujúci vady akosti za bezchybný Tovar do 30 dní odo dňa doručenia Uplatnenia
  3. záruky. V tomto prípade zabezpečí odobratie Tovaru vykazujúceho vady akosti z Miesta dodania tovaru a dodanie bezchybného Tovaru na miesto dodania Tovaru Predávajúci na svoje náklady.

**ČI. IX**

**ZÁNIK DOHODY**

* 1. Zmluvný vzťah založený touto Dohodou možno skončiť pred dobou stanovenou v čl. XIII bode 13.15. Dohody nasledovne:
     1. písomnou dohodou Zmluvných strán, a to dňom uvedeným v takejto dohode; v dohode o ukončení Dohody sa súčasne upravia aj nároky Zmluvných strán vzniknuté na základe alebo v súvislosti s Dohodou,
     2. písomným odstúpením od Dohody ktoroukoľvek zo Zmluvných strán,
     3. výpoveďou Dohody podľa bodu 9.6. tohto článku.
  2. Kupujúci je oprávnený odstúpiť od Dohody v prípade, ak:

1. Proti Predávajúcemu začalo konkurzné konanie alebo reštrukturalizácia,
2. Predávajúci vstúpil do likvidácie,
   * 1. Kupujúci mal tri a viac Oprávnených reklamácii k podstatnej časti dodávky Tovaru,
     2. Predávajúci koná v rozpore s touto Dohodou a/alebo Objednávkou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky v určenej primeranej lehote neodstráni,
     3. Predávajúci poruší Dohodu podstatným spôsobom, pričom podstatným porušením Dohody na strane Predávajúceho sa považuje nedodržanie termínu dodania,
     4. Pre Predávajúceho sa stane plnenie tejto Dohody nemožným v súlade s čl. III. tejto Dohody.
   1. Predávajúci je oprávnený odstúpiť od Dohody v prípade, ak Kupujúci poruší Dohodu podstatným spôsobom. Za podstatné porušenie povinností vyplývajúcich z tejto Dohody na strane Kupujúceho sa považuje omeškanie Kupujúceho s úhradou faktúry/faktúr viac ako šesťdesiat (60) dní od ich splatnosti.
   2. Odstúpenie od Dohody musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane.
   3. Zmluvná strana, ktorá odstúpi od Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci, t.j. udalosti, ktorej nebolo možné zabrániť ani pri vynaložení všetkého úsilia, alebo v dôsledku neobvyklých alebo nepredvídateľných okolností. Pre účely tejto Dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď.
   4. Túto Dohodu môže kupujúci písomne vypovedať bez udania dôvodu s výpovednou lehotou 3 mesiacov. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**ČI. X**

**ZMLUVNÉ POKUTY A ÚROKY Z OMEŠKANIA**

* 1. V prípade, že Predávajúci nedodá Tovar v súlade s Objednávkou riadne a včas má Kupujúci právo požadovať za každý začatý deň omeškania zmluvnú pokutu vo výške 0,05 % z ceny Tovaru, s dodávkou ktorého je Predávajúci v omeškaní.
  2. V prípade omeškania Kupujúceho s úhradou faktúry, má Predávajúci právo za každý začatý deň omeškania požadovať úrok z omeškania v zákonom stanovenej výške.
  3. V prípade omeškania Predávajúceho s výmenou Tovaru (podľa bodov 8.7.3 a 8.10 tejto Dohody) má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou/opravou ktorého je Predávajúci v omeškaní.
  4. V prípade, že Predávajúci nepotvrdí prijatie Objednávky podľa čl. II bod 2.6 tejto Dohody má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru uvedenej v požiadavke na dodanie Tovaru podľa čl. II bodu 2.4 tejto Dohody. Zaplatením zmluvnej pokuty nie je dotknutý nárok Kupujúceho na náhradu škody.

**Čl. XI**

**VLASTNÍCKE PRÁVO**

* 1. Kupujúci nadobúda vlastnícke právo k Tovaru podpisom preberacieho protokolu s vyznačením riadneho dodania Tovaru.

**ČI. XII**

**NÁHRADA ŠKODY**

* 1. V prípade že Kupujúci utrpí škodu spôsobenú Predávajúcim, Predávajúci sa túto škodu zaväzuje v plnom rozsahu Kupujúcemu nahradiť.

**ČI. XIII**

**ZÁVEREČNÉ USTANOVENIA**

13.1. Akákoľvek písomnosť alebo iné správy, ktoré sa doručujú v súvislosti s Dohodou a Objednávkou (každá z nich ďalej len ako „Oznámenie“) musia byť:

* + 1. v písomnej podobe,
    2. doručené (I) osobne, (II) poštou prvou triedou s uhradeným poštovným, (III) kuriérom prostredníctvom kuriérskej spoločnosti alebo (IV) elektronickou poštou na adresy, ktoré budú oznámené v súlade s týmto článkom Dohody.
  1. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Dohody:

Kupujúci:

Ministerstvo vnútra Slovenskej republiky

Košická 47, 812 72 Bratislava - Staré Mesto, Slovenská republika

k rukám:

email:

* 1. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Dohody:

Predávajúci:

.....................

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  3. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.
  4. Ak ktorékoľvek z ustanovení Dohody alebo Objednávky bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody alebo Objednávky, avšak zákonnosť, platnosť a vykonateľnosť zvyšných ustanovení Dohody alebo Objednávky zostane nedotknutá.
  5. Dohoda má nasledujúce prílohy, ktoré tvoria jej neoddeliteľnú súčasť:
     1. Príloha č. 1: Opis predmetu zákazky a Ponuka Predávajúceho
     2. Príloha č. 2: Štruktúrovaný rozpočet ceny predmetu Dohody
     3. Príloha č. 3: Informácia o subdodávateľoch
  6. Zmluvné strany sa dohodli, že pohľadávky vyplývajúce z tejto Dohody a/alebo Objednávky môžu byť postúpené na tretie osoby len s predchádzajúcim písomným súhlasom dlžníka.
  7. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Dohody a/alebo Objednávky.
  8. Táto Dohoda môže byť doplnená alebo zmenená v súlade s všeobecne záväznými právnymi predpismi len písomnými dodatkami odsúhlasenými obidvoma zmluvnými stranami.
  9. V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných v Slovenskej republike.
  10. Obe strany sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  11. Táto Dohoda je vyhotovená v piatich rovnopisoch, pričom Predávajúci obdrží dva rovnopisy a Kupujúci obdrží tri rovnopisy.
  12. Dohoda sa uzatvára na obdobie 48 mesiacov odo dňa nadobudnutia účinnosti tejto Dohody alebo do vyčerpania finančného limitu určeného v čl. III bode 3.4 Dohody, podľa toho, ktorá skutočnosť nastane skôr.
  13. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Dohodu zverejní kupujúci.
  14. Predávajúci je povinný pred podpisom rámcovej dohody predložiť čestné vyhlásenie, že je podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov zapísaný v registri partnerov verejného sektora.
  15. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete zmluvy a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.

Bratislava, dňa: .......................................... .........................., dňa: ..........................................

za Kupujúceho: za Predávajúceho:

....................................................... ......................................................

Mgr. Ján Lazar

štátny tajomník MV SR konateľ

**Príloha č. 1**

**Opis predmetu zákazky použitý v súťažných podkladoch a ponuka Predávajúceho**

**Všeobecné vymedzenie predmetu zákazky**

Predmetom tejto zákazky je nákup potápačského výstroja na miesto plnenia pre verejných obstarávateľov/kupujúcich uvedených v Úvodných ustanoveniach písmeno B tejto Dohody.

**Miesto plnenia:** Ústredný sklad Ministerstva vnútra Slovenskej republiky, Príboj 560, 976 13 Slovenská Ľupča,

**Príloha č. 2**

**Štruktúrovaný rozpočet ceny predmetu Dohody**

|  |  |  |  |  |  |  |  |
| --- | --- | --- | --- | --- | --- | --- | --- |
| P.č. | Názov tovaru | Predpokladaný počet ks | Jednotková cena v EUR bez DPH | Celková cena za predpokladané množstvo v EUR bez DPH | Sadzba DPH | Výška DPH | Celková cena za predpokladané množstvo v EUR s DPH |
|  | Útvar PPÚ P PZ: |  |  |  |  |  |  |
| 1 | potápačský oblek neoprénový s vestou a kuklou | 4 |  |  |  |  |  |
| 2 | neoprénové botičky | 4 |  |  |  |  |  |
| 3 | potápačský oblek neoprénový krátky (shorty) | 17 |  |  |  |  |  |
| 4 | potápačské rukavice neoprénové (pár) | 17 |  |  |  |  |  |
| 5 | potápačské rukavice neoprénové (pár) | 17 |  |  |  |  |  |
| 6 | plutvy botičkové s plnou pätou (pár) | 4 |  |  |  |  |  |
| 7 | trekové botky k suchému obleku | 4 |  |  |  |  |  |
| 8 | plutvy kanálové s pružinou (pár) | 4 |  |  |  |  |  |
| 9 | potápačský oblek suchý s oddeliteľnou kuklou a suchými rukavicami | 4 |  |  |  |  |  |
| 10 | zimná vložka do suchého obleku | 4 |  |  |  |  |  |
| 11 | letná vložka do suchého obleku | 17 |  |  |  |  |  |
| 12 | termo izolačné ponožky do suchého obleku (pár) | 17 |  |  |  |  |  |
| 13 | izolačné vložky do suchých rukavíc (pár) | 17 |  |  |  |  |  |
| 14 | potápačský oblek suchý gumový | 5 |  |  |  |  |  |
| 15 | taška na potápačskú výstroj | 17 |  |  |  |  |  |
| 16 | kompenzátor vztlaku single | 4 |  |  |  |  |  |
| 17 | nosný postroj backplate | 10 |  |  |  |  |  |
| 18 | potápačské krídlo pre twin | 17 |  |  |  |  |  |
| 19 | dýchacie automatiky s tlakomerom (set) | 10 |  |  |  |  |  |
| 20 | povrchová komunikačná stanica | 1 |  |  |  |  |  |
| 21 | celotvárová maska s komunikačným zariadením a blokom na prepínanie plynu | 8 |  |  |  |  |  |
| 22 | sidemount - postranné uchytenie | 4 |  |  |  |  |  |
| 23 | olovená záťaž s hmotnosťou 10 kg (set) | 7 |  |  |  |  |  |
| 24 | hliníkové fľaše k sidemout | 14 |  |  |  |  |  |
| 25 | oceľové fľaše k sidemout | 14 |  |  |  |  |  |
| 26 | dýchacie automatiky k sidemount postroju s doplnkami (set) | 4 |  |  |  |  |  |
| 27 | poistná šnúra 1,5 m a dve karabíny HMS | 4 |  |  |  |  |  |
| 28 | stroboskopické svetlo | 17 |  |  |  |  |  |
| 29 | Kompas | 17 |  |  |  |  |  |
| 30 | dýchacia trubica | 4 |  |  |  |  |  |
| 31 | Wetnotes | 17 |  |  |  |  |  |
| 32 | vyzdvihovacie uzavreté vaky | 12 |  |  |  |  |  |
| 33 | navijak malý k deco bóji | 10 |  |  |  |  |  |
| 34 | potápačský nôž | 4 |  |  |  |  |  |
| 35 | dekompresná bója | 4 |  |  |  |  |  |
| 36 | povrchová bójka | 4 |  |  |  |  |  |
| 37 | deco systém (zostava) | 10 |  |  |  |  |  |
| 38 | potápačské svietidlo záložné | 17 |  |  |  |  |  |
| 39 | Twin set „DIR“ 2x12l/230 bar/manifold/obruče | 8 |  |  |  |  |  |
| 40 | Twin set „DIR“ 2x7 l/230 bar/manifold/obruče | 5 |  |  |  |  |  |
| 41 | potápačský počítač | 8 |  |  |  |  |  |
| 42 | ručný detektor kovov | 2 |  |  |  |  |  |
| 43 | chemické svetlo | 100 |  |  |  |  |  |
| 44 | neodymový magnet | 4 |  |  |  |  |  |
| 45 | ochranná prilba pre potápača | 17 |  |  |  |  |  |
| 46 | doplnky na vodiacu šnúru (3x50) | 150 |  |  |  |  |  |
| 47 | transportný vak na techniku | 17 |  |  |  |  |  |
| 48 | transportný kufor na potápačský materiál | 7 |  |  |  |  |  |
| 49 | nerezová karabína so stredne veľkým očkom | 14 |  |  |  |  |  |
| 50 | elastický plátenný popruh pre stage fľašu | 24 |  |  |  |  |  |
| 51 | dvojkarabína nerezová – doubleender veľká | 30 |  |  |  |  |  |
| 52 | dvojkarabína nerezová – doubleender stredná | 30 |  |  |  |  |  |
| 53 | ochranná kombinéza na potápačský oblek | 5 |  |  |  |  |  |
| 54 | kyslíkový oživovací kufrík (Saturn OXY 3060D) | 2 |  |  |  |  |  |
| 55 | servisný set | 2 |  |  |  |  |  |
| 56 | kotviace ploché popruhové slučky | 20 |  |  |  |  |  |
| 57 | karabíny | 40 |  |  |  |  |  |
| 58 | kotviace dosky | 2 |  |  |  |  |  |
| 59 | kladka k lanu | 8 |  |  |  |  |  |
| 60 | plávajúce laná: dĺžka 60 m, priemer 8 mm | 4 |  |  |  |  |  |
| 61 | plávajúce laná: dĺžka 60 m, priemer 11 mm | 4 |  |  |  |  |  |
| 62 | plastový bubon na ktorý sa dá lano ľahko namotať | 1 |  |  |  |  |  |
| 63 | kanistrový zdroj 12 V na vyhrievanie | 17 |  |  |  |  |  |
| 64 | malý kanistrový zdroj + svietiaca hlava | 7 |  |  |  |  |  |
| 65 | postrojový nôž s puzdrom ku krídlu | 20 |  |  |  |  |  |
| 66 | trilobite rezák | 20 |  |  |  |  |  |
| 67 | prídavný filter ku kompresoru | 5 |  |  |  |  |  |
| 68 | kyslíkové čidlo | 2 |  |  |  |  |  |
| 69 | elektricky vyhrievané podoblečenie | 7 |  |  |  |  |  |
| 70 | vysokotlaková hadica ku kompresoru Bauer | 6 |  |  |  |  |  |
| 71 | vysokotlaková hadica ku kompresoru Astra | 8 |  |  |  |  |  |
| 72 | spojky na vysokotlakovú hadicu k DK | 4 |  |  |  |  |  |
| 73 | hadica DIN 300 bar k DK | 1 |  |  |  |  |  |
| 74 | kontrolný manometer | 1 |  |  |  |  |  |
| 75 | podvodný skúter | 7 |  |  |  |  |  |
| 76 | dokumentačné podvodné zariadenie | 2 |  |  |  |  |  |
| 77 | reflexné fólie na označenie potápačských fliaš | 50 |  |  |  |  |  |
| 78 | prenosný benzínový vysokotlakový kompresor | 1 |  |  |  |  |  |
| 79 | filtračné vložky na vysokotlakový kompresor Bauer | 100 |  |  |  |  |  |
| 80 | filtračné vložky na vysokotlakový kompresor Astra | 50 |  |  |  |  |  |
| 81 | podvodná kamera | 1 |  |  |  |  |  |
| 82 | systém pre podvodnú navigáciu | 1 |  |  |  |  |  |
| 83 | podvodný systém na vyzdvihnutie tela | 1 |  |  |  |  |  |
| 84 | potápačská maska | 17 |  |  |  |  |  |
| 85 | hadice na potápačské automatiky | 40 |  |  |  |  |  |
| 86 | Tlakomer | 17 |  |  |  |  |  |
|  | Útvar osobitného určenia P PZ |  |  |  |  |  |  |
| 87 | potápačský oblek suchý s oddeliteľnou kuklou | 7 |  |  |  |  |  |
| 88 | samostatný nafukovací systém pre suchý oblek | 7 |  |  |  |  |  |
| 89 | suché rukavice s rýchlo upevňovacím systémom | 7 |  |  |  |  |  |
| 90 | zimná vložka do suchého obleku + ponožky | 7 |  |  |  |  |  |
| 91 | letná vložka do suchého obleku + ponožky | 7 |  |  |  |  |  |
| 92 | suchý oblek gumový | 2 |  |  |  |  |  |
| 93 | sidemount - postranné uchytenie (set) | 7 |  |  |  |  |  |
| 94 | deco systém (zostava) | 7 |  |  |  |  |  |
| 95 | dýchacia automatika (set) | 7 |  |  |  |  |  |
| 96 | potápačský počítač | 7 |  |  |  |  |  |
| 97 | kompas | 7 |  |  |  |  |  |
| 98 | tlakomer | 7 |  |  |  |  |  |
| 99 | potápačský oblek dlhý | 7 |  |  |  |  |  |
| 100 | potápačský oblek krátky | 7 |  |  |  |  |  |
| 101 | potápačské topánky (pár) | 7 |  |  |  |  |  |
| 102 | potápačské rukavice 5 mm (pár) | 7 |  |  |  |  |  |
| 103 | potápačské rukavice 3 mm (pár) | 7 |  |  |  |  |  |
| 104 | potápačská maska celotvárová s komunikačným zariadením | 7 |  |  |  |  |  |
| 105 | povrchová komunikačná stanica | 1 |  |  |  |  |  |
| 106 | potápačská maska | 14 |  |  |  |  |  |
| 107 | plutvy botičkové | 7 |  |  |  |  |  |
| 108 | plutvy remienkové gumené | 7 |  |  |  |  |  |
| 109 | blackplate komplet s krídlom | 7 |  |  |  |  |  |
| 110 | potápačské fľaše Twin set "DIR" 2x10 l/300 Bar | 3 |  |  |  |  |  |
| 111 | kombinovaný dýchací prístroj | 4 |  |  |  |  |  |
| 112 | prepravná taška | 7 |  |  |  |  |  |
| 113 | dokumentačné podvodné zariadenie | 2 |  |  |  |  |  |
| 114 | svietidlo hlavné | 7 |  |  |  |  |  |
| 115 | svietidlo záložné | 7 |  |  |  |  |  |
| 116 | hladinová bója | 7 |  |  |  |  |  |
| 117 | signalizačná bója | 7 |  |  |  |  |  |
| 118 | navijak malý (špulka) | 7 |  |  |  |  |  |
| 119 | navijak veľký | 7 |  |  |  |  |  |
| 120 | doplnky na vodiacu šnúru | 60 |  |  |  |  |  |
| 121 | potápačský opasok vreckový | 7 |  |  |  |  |  |
| 122 | závažie sáčkové (celková hmotnosť 15 kg) | 7 |  |  |  |  |  |
| 123 | dvojkarabína nerezová (doubleender) | 42 |  |  |  |  |  |
| 124 | jednokarabína s očkom nerezová (conical) | 42 |  |  |  |  |  |
| 125 | kyslíkový oživovací kufrík | 2 |  |  |  |  |  |
| 126 | signalizačné plávajúce lano | 1 |  |  |  |  |  |
| 127 | podvodný prepravný skúter | 4 |  |  |  |  |  |
| 128 | vyzdvihovacie vaky | 4 |  |  |  |  |  |
|  | Útvar OPP P PZ KE |  |  |  |  |  |  |
| 129 | potápačský oblek suchý s oddeliteľnou kuklou | 7 |  |  |  |  |  |
| 130 | zimná vložka do suchého obleku + ponožky | 5 |  |  |  |  |  |
| 131 | suché rukavice s rýchlo upevňovacím systémom | 3 |  |  |  |  |  |
| 132 | dýchacia automatika (set) | 5 |  |  |  |  |  |
| 133 | hlavné LED svetlo | 7 |  |  |  |  |  |
| 134 | potápačský počítač so sondou | 3 |  |  |  |  |  |
| 135 | trekové botky k suchému obleku | 7 |  |  |  |  |  |
| 136 | vak na prepravu výstroje | 7 |  |  |  |  |  |
| 137 | potápačská maska | 7 |  |  |  |  |  |
| 138 | neoprénová kukla | 5 |  |  |  |  |  |
| 139 | prenosný elektrický vysokotlakový kompresor | 1 |  |  |  |  |  |
| 140 | prenosný benzínový vysokotlakový kompresor | 1 |  |  |  |  |  |
|  | Útvar OPP P PZ ZA |  |  |  |  |  |  |
| 141 | potápačský oblek suchý s oddeliteľnou kuklou | 4 |  |  |  |  |  |
| 142 | tepelno izolačná vložka do suchého obleku + ponožky | 4 |  |  |  |  |  |
| 143 | suché rukavice s rýchlo upevňovacím systémom | 4 |  |  |  |  |  |
| 144 | potápačský oblek neoprénový s vestou a kuklou | 4 |  |  |  |  |  |
| 145 | potápačské rukavice neoprénové (pár) | 4 |  |  |  |  |  |
| 146 | potápačské topánky neoprénové (pár) | 4 |  |  |  |  |  |
| 147 | potápačské fľaše Twin set "DIR" 2x10 l/200 Bar | 4 |  |  |  |  |  |
| 148 | dýchacia automatika (set) | 4 |  |  |  |  |  |
| 149 | blackplate komplet s krídlom | 4 |  |  |  |  |  |
| 150 | potápačský počítač so sondou | 4 |  |  |  |  |  |
| 151 | kompas | 4 |  |  |  |  |  |
| 152 | tlakomer | 4 |  |  |  |  |  |
| 153 | potápačské svietidlo hlavné | 4 |  |  |  |  |  |
| 154 | svietidlo záložné | 4 |  |  |  |  |  |
| 155 | navijak veľký | 4 |  |  |  |  |  |
| 156 | navijak malý k Deco bóji | 4 |  |  |  |  |  |
| 157 | potápačská maska | 4 |  |  |  |  |  |
| 158 | dýchacia trubica | 4 |  |  |  |  |  |
| 159 | plutvy botičkové | 4 |  |  |  |  |  |
| 160 | plutvy remienkové gumené | 4 |  |  |  |  |  |
| 161 | potápačský opasok vreckový | 4 |  |  |  |  |  |
| 162 | závažie sáčkové (celková hmotnosť 15 kg) | 4 |  |  |  |  |  |
| 163 | potápačský nôž hlavný | 4 |  |  |  |  |  |
| 164 | potápačský nôž jacketový | 4 |  |  |  |  |  |
| 165 | vak na prepravu výstroje | 4 |  |  |  |  |  |
| 166 | dekompresná bója | 4 |  |  |  |  |  |
| 167 | tabuľka na písanie | 4 |  |  |  |  |  |
| 168 | karabína veľká s uzatvárateľným zámkom | 4 |  |  |  |  |  |
| **Cena celkom spolu za požadovaný počet ks vrátane dopravy** | | | |  |  |  |  |

**Príloha č. 3**

**Informácia o subdodávateľoch**

**Zoznam subdodávateľov**

|  |  |  |  |  |
| --- | --- | --- | --- | --- |
| **Por. číslo** | **Označenie subdodávateľa**  **(obchodné meno, IČO, sídlo)** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** |
| 1 |  |  |  |  | |
| 2 |  |  |  |  | |
| 3 |  |  |  |  | |

**(„Predávajúci – napísať názov“ týmto vyhlasuje, že nebude pri plnení dodávok využívať subdodávateľov.)**